JKW-KABUM-05-CA-004-003-wylie
blo gros gsar bu la phan pa'i rnam grangs nyung ngu / blo gros gsar bu la phan pa'i rnam grangs nyung ngu bzhugs/__/na mo bud+d+hA ya/__phyi nang gi khyad par ni/__'dus byas mi rtag__/zag bcas sdug bsngal/__myang 'das zhi bar khas mi len pa phyi pa/__len pa nang pa'o/__/de las kyang gtso bor dkon mchog gsum la skyabs su 'gro ba nang pa/__mi 'gro ba phyi pa'o/__/nang pa'i grub mtha' smra ba la theg dman dang /__theg chen gnyis te/__de yang phyi don bden grub tu 'dod pa theg dman/__mi 'dod pa theg chen no/__/theg dman la'ang bye mdo gnyis las/__don shes thug phrad cer mthong du 'dzin par 'dod pa bye smra/__don shes pa'i lkog gyur du 'dod pa mdo sde pa'o/__/theg chen la'ang dbu sems gnyis las/__sems bden par rtogs pa sems tsam dang /__sems kyang bden med du rtogs pa dbu ma pa'o/__/sems tsam la'ang rnam bden rdzun gnyis las/__snang ba sems yin pa gang zhig__/rnam pa tsam du bden par 'dod pa rnam bden dang /__rnam pa de yang rdzun par 'dod pa rnam rdzun pa'o/__/dbu ma la'ang thal rang gnyis las/__rang rgyud kyi gtan tshigs 'god cing stong nyid sogs su khas len pa rang rgyud pa dang /__khas len gyi spros pa nye bar zhi ba thal 'gyur ba'o/__/mdo sngags kyi khyad par ni/__ma rmongs pa dang /__thabs mang ba dang /__dka' ba med pa dang /__dbang po rnon po'i dbang du byas pa ste khyad chos bzhis sngags kyi theg pa khyad par 'phags so/__/sngags la'ang rgyud sde bzhi las/__bdag tha mal pa'i mdun du lha bskyed nas rje dpon lta bu'i tshul gyis dngos grub don du gnyer ba bya rgyud/__bdag mdun gnyis ka lhar bltas nas grogs po lta bu'i tshul gyis dngos grub len pa spyod rgyud/__bdag dam tshig par lha ye shes pa bcug nas phyag rgya bzhis rgyas btab ste thun mtshams su phyag rgya dkrol bas ye shes pa gshegs te rang tha mal par gnas pa rnal 'byor/__thun dang thun mtshams thams cad du dam ye dbyer med pa'i lha dang bde ba chen po'i ye shes kyi khyad par byas pa ni bla med do/__/sngags lam gyi ngo bo smin byed ni ye shes skye ba'i snod dang /__grol byed ni ye shes dngos su bskyed pa'i thabs te de'ang gtso bo'i sgo nas so/__/grol byed bskyed rim la/__drod gsher skyes sbyong ba mngon byang lnga bskyed/__sgong skyes sbyong ba sa bon thig le las bskyed pa/__mngal skyes sbyong pa mngal 'byin/__rdzus skyes sbyong ba skad cig dran rdzogs te bzhi las/__de re res kyang shugs kyis thams cad sbyong ngo /__/rdzogs rim la/__dbang bar ba gnyis kyi lam mtshan bcas dang /__phyi ma'i lam mtshan med de/__'on kyang so so la'ang mtshan bcas dang mtshan med rags phra'i dbang gis dbye ba mtha' yas so/__/rtogs pa'i 'od gsal mthar thug pa ni sangs rgyas chos kyi sku ste/__de la ltos na slob pa'i 'od gsal thams cad nyams kyi 'od gsal lo/__/slob pa la'ang nyin par nyams dang /__mtshan mo rtogs pa/__nyin par 'od gsal gyi tshogs drug gi snang ba ma nub pa nyams/__nub pa rtogs pa/__mtshan mo snang gsum rdzogs par ma thim pa nyams/__thim pa rtogs pa sogs nang gses kyi dbye ba mang ngo /__/gzhi lam 'bras bu'i phyag chen ni/__sems ma bcos pa'i gnas lugs gzhi/__de rang ngo 'phrod pa lam/__mngon du gyur pa 'bras bu'o/__/chen po gsum ni/__snang ba gtsor bton rdzogs chen/__stong pa gtsor bton dbu ma/__zung 'jug gtsor bton phyag chen no/__/phyag rgya chen po'i rnal 'byor bzhi ni/__sems stong gsal du gnas pa rtse gcig__/rang ngo ji bzhin mthong ba spros bral/__snang sems zung du chud pa ro gcig__/mtshan ma thams cad zad pa bsgom med do/__/des lam la sbyor lugs re zhig rtse gcig tshogs sbyor/__spros bral mthong lam/__ro gcig ma dag sa bdun/__sgom med dag sa la sbyor bar snang ngo /__/sdom pa gsum ni/__gzhan gnod gzhir bcas spang ba so thar/__gzhan phan ci nus bsgrub pa byang sems/__gnyis ka lha dang ye shes kyi rtsis zin pa gsang sngags bla med kyi sdom pa'o/__/pha rol tu phyin pa las go chas sgrub pa'i skabs su drug ka re rer bsdus te nyams su len pa'i tshul yod pa ltar/__sngags su yi dam lha'i sgom bzlas bsdus pa re re'ang lam lnga dang sbyar te bsgom pa'i tshul/__dang po skyabs sems dang tshogs zhing la yan lag bdun pas tshogs bsags pa tshogs lam dang /__sbyor lam/__swa b+hA wa sogs kyis sngags kyis gzung 'dzin ltar snang ba thams cad sbyangs ba'i stong nyid ni mthong lam/__de las gzugs kyi skur blta ba ni sgom lam sa brgyad/__gnas gsum byin rlabs dang ye shes pa gzhug pa ni dag pa sa gsum/__dbang bskur nas rigs bdag gis rgyas 'debs pa ni sangs rgyas pa/__bzlas pa chos 'khor bskor ba/__mthar 'od gsal du bsdu ba ni mya ngan las 'das pa/__de las zung 'jug gi skur ldang nas spyod lam la 'jug pa ni mdzad pa rgyun mi 'chad pa mtshon pa yin no/__/de ltar 'bras bu'i rnam pa lam du byas pas 'bras bu nyid myur du 'grub pa ni sngags kyi khyad chos bla na med pa'o//___//__!_
Debug data: